VEGA præsenterer
**Metalcore-veteranerne i Hatebreed klar til at følge op på rost Roskilde-koncert i VEGA**

*Efter at have spillet en fed koncert på årets Roskilde Festival vender amerikanske Hatebreed den 11. april tilbage til Danmark, hvor de præsenterer deres seneste album,* The Divinity of Purpose, *i Lille VEGA.*

**Kongerne af moshpits**

Veteranerne i [Hatebreed](http://hatebreed.com) begejstrede i sommer på Roskilde Festivals Arena-scene, hvor de leverede en yderst veloplagt og energisk koncert, der fik fine anmeldelser af de danske metalmedier, bl.a. [4,5/5 af Blastbeast](http://blastbeast.dk/2013/07/hatebreed-roskilde-festival-672013/), [3/5 af Devolution](http://devilution.dk/index.php?option=com_content&view=article&id=23653%3Ataesk-til-morgenmad&catid=37%3Akoncertanmeldelser&Itemid=1) og [4/6 af Metalzone](http://www.metalzone.dk/index.php?side=expandkan&id=369). I anmeldelsen fra Metalzone lød det:

”*Hatebreed har aldrig været kendt for at være det mest nyskabende band, men de ting de gør virker virkelig godt live. Det er idiot-sikkert hardcore, når det er bedst. De tunge rytmer bliver vekslet med hurtige thrash-stykker, men showet i dag er mest fyldt med de tunge breakdown-stykker, som folk blev instrueret til at hoppe headbange og moshe til.*”

Til næste forår kan danskerne igen se frem til at høre både gamle og nye numre fra det rutinerede band, der debuterede i 1996 med albummet *Under the Knife*.

**Roste numre fra energisk nyt album**

De nye numre stammer fra Connecticut-bandets sjette og seneste album, *The Divinity of Purpose*, der udkom i januar i år. Her leverer Hatebreed endnu en gang deres forrygende blanding af hardcore og metal, som forsanger Jamey Jasta kalder ”Celtic Frost Hardcore”. Albummet blev yderst vel modtaget, og herhjemme fik det bl.a. tildelt karaktererne [7,5/10 af Rockfreaks.net](http://www.rockfreaks.net/albums/5591), [7/10 af Heavymetal.dk](http://www.heavymetal.dk/releases_view.php?id=5490) og [3,5/5 af Blastbeast](http://blastbeast.dk/2013/02/hatebreed-the-divinity-of-purpose/). I førstnævntes anmeldelse blev albummet beskrevet således:

”*Not so on "The Divinity Of Purpose", however, which is probably the most energetic Hatebreed album since "Supremacy", probably even since "The Rise Of Brutality". Both the instrumentals and Jasta's uncompromising scream glow of the kind of immediacy and urgency that originally popularized their expression during their classic albums, and his spirited hardcore power messages are back, big time.*”

Udover de nye numre fra *The Divinity of Purpose* kan man glæde sig til at høre numre fra klassiske Hatebreed-album som *Perseverance* (2002) og *The Rise of Brutality* (2003), når bandet atter er klar til at skabe moshpits på dansk jord.

**Fakta om koncerten**
Hatebreed (US)

Fredag den 11. april kl. 21.00

Lille VEGA, Enghavevej 40, 1674 Kbh. V

Pris: 220 kr. + gebyr

Forsalget starter 28. november via VEGAs hjemmeside og Billetnet.
[Læs mere om koncerten med Hatebreed](http://vega.dk/arrangementer/hatebreed-13271.html).

*For yderligere oplysninger kontakt venligst*

Anders Madsen

Online-redaktør, VEGA

akm@vega.dk - 3326 0946